उनियारा में सरसों की खेती से बढ़ा मधुमक्खी पालन व्यवसाय
उनियारा. मधुमक्खीपालन के िलए खरतों के खेतों के पास रखे बॉक्स।
मधुमक्खियों के लिए अनुकूल वातावरण होने पर एक बक्से के छातों में 15 दिन में अधिकतम 3 किलो तथा सरसों कटने तक 10 से 30 किलो तक शहद एकत्र कर लिया जाता है। शहद के थोक भाव कम होने पर उन्हें मुनाफा कम होता है। डाबर, स्पाट फार्मा आदि कम्पनियां जो शहद खरीद कर खेरूज भाव से बेचकर अच्छा मुनाफा कमा लेती हैं। वातावरण अनुकूल नहीं होने पर शहद की मात्रा कम निकलती है। ऐसे में कभी-कभी हमारी मजदूरी ही निकल पाती है।
भास्कर न्यूज | उनियारा
तहसीलक्षेत्र के खेतों में सरसों के फूल आते ही तेल से पहले शहद की मिठास पाने को लेकर मधुमक्खी पालन व्यवसाय से जुड़े लोगों ने यहां डेरा डालना शुरू कर दिया है।
क्षेत्र में सरसों की अच्छी पैदावार होती है, किसान भी रबी की अन्य फसलों की अपेक्षा सरसों की खेती अधिक करते हैं। सरसों के जैसे फूल आने लगते है तो यहां मधुमक्खियां भी मंडराना शुरू कर देती है। पिछले कुछ वर्षों से यह क्षेत्र शहद उत्पादन व्यवसाय के लिए उत्तम माना जाने लगा है। स्थानीय किसानों के अलावा मधुमक्खी पालन व्यवसाय से जुड़े पंजाब, हरियाणा उत्तरप्रदेश के व्यवसायी भी यहां आते हैं। इन दिनों मधुमक्खी पालकों ने ग्राम खेड़ली, चंदवाड़, पागड़ी, खातोली, झुंडवा, पायगा, ककोड़, पलाई, फूलेता, गुराई, उनियारा, ढिकोलिया सहित कई दर्जन गांवों में जगह-जगह लकड़ी के बक्से रख दिए हैं। खेतों में डेरा जमाए सुखवीरसिंह सुखजीत सिंह ने बताया कि मधु मक्खियों के छाते युक्त बक्से सरसों के खेत में रखे गए हैं। मधु मक्खियां सरसों के फूल का रस चूसकर छातों पर जाकर छोड़ती है।
एपीसमेलीफरा मधुमक्खियां कम समय में देती हैअधिक शहद : सुखजीतसिंह ने बताया कि मधुमक्खियों की भी नस्ल होती है। रानी, नर, सैनिक की अपेक्षा अमेरिकन इटेलियन नस्ल की एपीस मेलीफरा मधुमक्खियां कम समय में अधिक शहद बनाती है। सरसों के फूल आने से कटने तक की चलने वाले इस काम में मधुमक्खियों के बीच रहकर काफी मेहनत करनी पड़ती है।
hin_Deva hin_Deva hin_Deva bho_Deva hin_Deva hin_Deva hin_Deva